庚子举人，二十九年（1601年）辛丑偕伯兄同捷南宫，初令直隶完县，县东南地洼，秋霖漂没民居，垫溺者不啻百千万户，乃借民力，捐清俸，为开河数十里，达方顺大河，民赖之苏，名解公河。四越月，移繁长垣县。未浃月，丁外艰，服阕，补济源。清水利，裁浮税，抑豪强，复调郏县，如所以绥完、济者。迁兵部主事，督武学。武学故纨绔薮，悉痛除其习。辽事棘，奉命赴三边选将，歴车驾司员外，晋职方郎中。赤白旁午，应之裕如。拣拔大小将，一秉至公。有京营弁杜逢春以五千金贽，立疏正法，贿师风顿息。寻以疾归，起为大梁参政，仪封王窝贼蠹，民莫敢响迩